《次临封八景韵 其二 灵洲渔唱》
明代·叶高

茫茫弱海隔瀛洲，谁去移来锦水头。莫问楚军号薄暮，且听渔父唱高秋。

云山乱点烟蓑里，鸥鸟惊依露苇流。携得沧浪孺子到，仍赓几调壮吾游。

作者简介：叶高，字子升。封川（今广东封开县）人。明神宗万历三十九年（一六一一）贡生。官吴川县训导，升广西武缘县教谕。事见明方尚祖修、清胡璿续修康熙《封川县志》卷一七。